​ຝ່າຍ​ຄ້ານໃນໄທ ຍັງສືບຕໍ່​ ປະ​ທ້ວງ​ ເພື່ອໂຄ່ນລົ້ມ ທ່ານນາງ ຢິ່ງລັກ ຊິນນະວັດ (ສະໄລດ໌)
ມີພວກປະທ້ວງ ປະມານ 2,500 ​ເຂົ້າ​ຮ່ວມ ຊຶ່ງ​ແມ່ນນ້ອຍກວ່າຄັ້ງກອ່ນໆ ກ່ອນທີ່ທ່ານນາງ ຢິ່ງລັກ ປະກາດ​ຍຸບສະພາ​ ແລະຮຽກໃຫ້ມີການເລືອກຕັ້ງໃໝ່ ໃນອາທິດແລ້ວນີ້.
ພວກປະທ້ວງຝ່າຍຄ້ານຂອງໄທ ພາກັນເດີນຂະບວນປະທ້ວງ ໃນເມືອງຫຼວງຂອງປະເທດອີກໃນວັນພະຫັດມື້ນີ້ ໃນການຮື້ຟຶນ ຄືນໃໝ່ຄວາມພະຍາຍາມ ທີ່ຈະໂຄ່ນລົ້ມນາຍົກລັດຖະມຸນຕີ ຢິ່ງລັກ ຊິນນະວັດ ມີພວກປະທ້ວງ ປະມານ 2 ພັນ 500 ເຂົ້າປະກອບສ່ວນ ຊຶ່ງແມ່ນນ້ອຍກວ່າຄັ້ງກອ່ນໆ ກ່ອນທີ່ທ່ານນາງ ຢິ່ງລັກ ປະກາດຍຸບສະພາແຫ່ງຊາດແລະຮຽກໃຫ້ມີການເລືອກຕັ້ງ ໃໝ່ ເພື່ອຊ່ວຍຜ່ອນຄາຍວິກິດການທາງການເມືອງຂອງ ປະເທດ ແຕ່ຝ່າຍຄ້ານກ່າວວ່າ ນັ້ນຍັງບໍ່ພຽງພໍ ຜູ້ປະທ້ວງຄົນນຶ່ງ ນາງແກ້ວພາ ທະລັກບໍາສຸກ ກ່າວວ່າ ລາວມອງເບິ່ງລັດຖະບານຊຸດປະຈຸບັນນີ້ວ່າ ບໍ່ຖືກຕ້ອງຊອບທໍາ ຊຶ່ງນາງເວົ້າວ່າ ພວກປະທ້ວງຕ້ອງການໃຫ້ທ່ານນາງ ຢິ່ງລັກ ມອບໂອນອໍານາດໃຫ້ແກ່ ສະພາປະຊາຊົນ ທີ່ຖືກແຕ່ງຕັ້ງເອົາ ພວກເຂົາເຈົ້າກ່າວວ່າ ທ່ານນາງເປັນພຽງແຕ່ຫຸ່ນເຊີດ ທີ່ບົງການໂດຍ ອ້າຍຂອງທ່ານນາງ ກໍຄືອະດີດນາຍົກລັດຖະມົນຕີ ທັກສິນ ຊິນນິວັດ ທີ່ຖືກໂຄ່ນລົ້ມນັ້ນ ມີຜູ້ຄົນເຖິງ 2 ແສນຄົນ ໄດ້ໄປໂຮມຊຸມນຸມກັບກຸ່ມຝ່າຍຄ້ານ ໃນການປະທ້ວງບາງຄັ້ງ ທີ່ຜ່ານມາ ຊຶ່ງໃນບາງຄັ້ງນັ້ນ ພວກນັກເຄື່ອນໄຫວໄດ້ເຂົ້າຍຶດເອົາກະຊວງແລະຕຶກອາ ຄານລັດຖະບານຫຼາຍຫຼັງ ການເດີນຂະບວນປະທ້ວງໄດ້ເລີ່ມຂຶ້ນໃນທ້າຍເດືອນຕຸລາ ໃນການຕອບໂຕ້ຕໍ່ຮ່າງກົດ ໝາຍສະບັບນຶ່ງ ທີ່ລັດຖະບານຢື່ນສະເໜີຕໍ່ສະພາ ທີ່ຈະອະນຸຍາດໃຫ້ທ່ານທັກສິນ ກັບ ຄືນເມືອບ້ານເກີດເມືອງນອນໄດ້ ຈາກການລີ້ໄພຢູ່ໃນຕ່າງປະເທດ ແລະຫຼີກລ່ຽງຈາກ ການຕິດຄຸກ ໃນຄະດີສໍ້ລາດບັງຫຼວງນັ້ນ